recursal/SuperWikiNEXT-32B huggingface dataset:
**நெல்லியடி மத்திய கல்லூரி** (*Nelliady Central College*) (முன்பு, **நெல்லியடி மத்திய மகா வித்தியாலயம்** (*Nelliady Madhya Maha Vidyalayam*)) யாழ்ப்பாண மாவட்டத்தில் நெல்லியடியில் அமைந்துள்ள பாடசாலை ஆகும். இது இலங்கையின் தேசியப் பாடசாலைகளுள் ஒன்றாகும்.

ஆரம்பம்
-------

நெல்லியடி மத்திய மகா வித்தியாலயம் 1921ஆம் ஆண்டில் ஆரம்பிக்கப்பட்டது.

வரலாறு
------

1946ஆம் ஆண்டில் இலவசக் கல்வியின் தந்தை என அழைக்கப்படும் சி. டபிள்யூ. டபிள்யூ. கன்னங்கராவினால் 54 பாடசாலைகள் மத்திய மகா வித்தியாலயங்களாகத் தரமுயர்த்தப்பட்டன. அவற்றுள் நெல்லியடி மத்திய மகா வித்தியாலயமும் ஒன்றாகும். பின்னர், முன்னை நாள் அதிபர் திரு. செல்லத்துரை சேதுராஜா காலத்தில் அக்டோபர் 6, 2011இலிருந்து இக்கல்லூரியானது தேசியப் பாடசாலையாகத் தரமுயர்த்தப்பட்டது.

கல்லூரிப்பண்
------------

"வாழ்க வாழ்க வாழ்கவே..." 
இயற்றியவர பண்டிதர் க. வீரகத்தி

```
             பல்லவி
```

வாழ்க வாழ்க வாழ்கவே
எங்கள் கலைக் கோயிலென்றும்
வாழ்க வாழ்க வாழ்கவே

```
           அனுபல்லவி
```

நெல்லியடி மத்தியகல்லூரியாலயம்
நிகரில்லாத கலையினூற்று குருகுலபீடம்

```
              சரணம்
```

கண்விழித்த கமலமன்னர்

கவர்ச்சிபொங்கும் பார்வையும்

மெள்ள மெள்ள சொரிந்து நிற்கும் 

மேன்மைமிக்க குரவர்கள் 

செல்வமென்று போற்றுமெங்கள்

உயிரில்வாழும் செந்தமிழ் 

அல்லல் நீக்கி ஆடசிகாண

அருள் வழங்கும் வாணியாய்

இதையும் பார்க்க
---------------

* தேசியப் பாடசாலைகள் (இலங்கை)

மேற்கோள்கள்
-----------

1. ↑  "link|date=டிசம்பர் 2021 |bot=InternetArchiveBot". 2011-09-07 அன்று மூலம் பரணிடப்பட்டது. 2011-12-14 அன்று பார்க்கப்பட்டது.
2. ↑  "யா/நெல்லியடி மத்திய மகா வித்தியாலயம்". 2012-07-13 அன்று மூலம் பரணிடப்பட்டது. 2011-12-05 அன்று பார்க்கப்பட்டது.

வெளி இணைப்புகள்
---------------

* பழைய மாணவர் சங்கம் பரணிடப்பட்டது 2011-08-20 at the வந்தவழி இயந்திரம் பரணிடப்பட்டது 2011-08-20 at the வந்தவழி இயந்திரம், நெல்லியடி மத்திய மகா வித்தியாலயத்தின் பழைய மாணவர் சங்கத்தின் (கனடா) இணையத்தளம்
**நடைமுறை நாடகம்** (Procedural drama) என்பது தொலைக்காட்சி நிகழ்ச்சியின் ஒரு வகையாகும். இது குற்றங்கள் எவ்வாறு தீர்க்கப்படுகின்றன அல்லது சட்ட அமலாக்க நிறுவனம், சட்டமன்ற அமைப்பு அல்லது நீதிமன்றத்தின் வேறு சில அம்சங்களை மையமாகக் கொண்டுள்ளது.

சில நாடகங்களில் உயர் தொழில்நுட்பம் அல்லது அதிநவீன கருவிகளைக் கொண்டு தயாரிக்கப்படுகின்றது. இந்த கதையில் முக்கிய கதாபாத்திரங்கள் குற்றவாளிகளை பிடிப்பதற்காக எவ்வாறு சிக்கலைச் சந்திக்கின்றன என்பதை விளக்குகின்றது. கதைகள் வழக்கமாக ஒரு அத்தியாய வடிவமைப்பைக் கொண்டுள்ளன, இது பார்வையாளருக்கு முந்தைய அத்தியாயங்களைக் காணத் தேவையில்லாதவாறு ஒரு அத்தியாயத்திற்கும் இன்னொரு தொடர்பு இல்லாதவாறு தயாரிக்கப்படுகின்றது. அத்தியாயங்கள் பொதுவாக ஒரு தன்னிறைவைக் கொண்டிருக்கின்றன, அவை தனித்தனியாகவும் குறிப்பிடப்படுகின்றன. நடைமுறை நாடக வடிவம் உலகம் முழுவதும் பிரபலமானது. லா & ஆர்டர், காமம் லா, டாகார்ட் போன்றவை நடைமுறை நாடக வகைக்குள் அடங்கும்.

மேற்கோள்கள்
-----------

1. ↑  Gerard Gilbert (2009-02-20). "American law... British order". *தி கார்டியன்*. Archived from the original on 2009-02-23.. பார்த்த நாள்: 2009-02-20.
2. ↑  Adler, Tim (June 27, 2011). "Why TV Procedurals Also Rule The World". *Deadline Hollywood*.. பார்த்த நாள்: June 27, 2011.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
சங்கக் காற்பந்தாட்ட ஆட்டமொன்றில் நடுவர் மாசிமோ புசாக்கா விதிமீறிய விளையாட்டு வீரர் ஒருவருக்கு மஞ்சள் அட்டை காட்டுதல்.
சங்கக் காற்பந்தாட்டத்தில் **நடுவர்** (*Referee*) ஆட்டத்தின்போது காற்பந்தாட்டச் சட்டங்களைச் செயற்படுத்தும் அலுவலர் ஆவார். ஆட்டத்திற்கு தொடர்புடைய அனைத்திலும் இறுதி முடிவு எடுக்கும் அதிகாரம் இவருக்கே உண்டு. இவர் மட்டுமே ஆட்டத்தை துவக்கவும் நிறுத்தவும் ஆட்டத்தின்போது பிழையிழைத்த வீரர்கள் மீது ஒழுங்கு நடவடிக்கை எடுக்கவும் பொறுப்புள்ள கள அலுவலர் ஆவார். மேல்நிலை ஆட்டங்களில் இவருக்குத் துணையாக இரண்டு துணை நடுவர்கள் (முன்பு லைன்சுமென் அல்லது கோடாட்கள்) பணியாற்றுவர்; இவர்கள் பந்து ஆட்டத்திற்கு வெளியே செல்வது, நடுவரின் பார்வைக்குப் புலப்படாத விதிமீறல்கள் போன்ற சமயங்களில் நடுவருக்கு பரிந்துரைக்க கடமைப்பட்டவர்கள். இருப்பினும் இவர்களது முடிவுகள் இறுதியானவை அல்ல; இவர்களது முடிவை புறக்கணித்து மாற்றிட நடுவருக்கு அதிகாரம் உள்ளது. தவிர மேல்நிலை ஆட்டங்களில் நடுவருக்குத் துணையாக மூன்றாவது துணை நடுவர் (நான்காவது அலுவலர்) அணிகளின் பகுதிகளை மேற்பார்வையிடுவதுடன் நடுவருக்கு நிர்வாகப் பணிகளில் துணையாக இருப்பார். 

நடுவர் (R) மற்றும் துணை நடுவர்களின் (AR) பாதையைக் காட்டும் மூலைவிட்டக் கட்டுப்பாட்டு முறைமையின் வரைபடம்ஆட்ட அலுவலர்கள் மூலைவிட்டக் கட்டுப்பாட்டு முறைமையை பயன்படுத்துகின்றனர். ஐரோப்பிய கால்பந்து சங்கங்களின் ஒன்றியம் இலக்குக் கம்பங்களை ஒட்டிய பகுதிகளுக்கு கூடுதல் துணை நடுவர்களை பயன்படுத்த சோதனைகள் மேற்கொண்டுள்ளது. இவர்கள் இலக்குப் பரப்பில் ஏற்படும் நிகழ்வுகளை புரிந்துகொள்ளவும் பந்து இலக்குக் கம்பங்களுக்கிடையே இலக்குக்கோட்டை தாண்டியதா என்பதை அறியவும் பயனுள்ளவர்களாக இருக்கின்றனர்.

பெரும்பாலான நடுவர்கள் தொழில்முறையல்லாதவர்களாவர். இவர்களது சேவைக்காக சிறுதொகையோ அல்லது பிற செலவினங்களோ வழக்கமாக கொடுக்கப்படுகின்றன. சில நாடுகளில் வெகுசில நடுவர்களுக்கு அந்நாட்டு தேசிய சங்கத்தினால் ஒவ்வொரு பருவத்தின்போதும் இருப்பு உடன்பாடுடன் ஆட்டத்தொகை வழங்கப்படுகிறது. 

பிஃபாவின் உறுப்பினர் சங்கங்கள் உரிமமும் பயிற்சியும் வழங்குகின்றன. ஒவ்வொரு தேசியச் சங்கமும் தனது உயர்ந்த நடுவர்களை பிஃபா பன்னாட்டு நடுவர்கள் பட்டியலில் இடம்பெற பரிந்துரைக்கின்றன. தேசிய காற்பந்துச் சங்கங்களுக்கிடையேயான ஆட்டங்களுக்கு பிஃபாவின் நடுவர்கள் தேவைப்படுகின்றனர்.

மேற்சான்றுகள்
-------------

1. ↑   *Additional Assistant Referee experiment in 2009-2010 Europa League*. FIFA.. பார்த்த நாள்: 2010-08-04.

வெளி இணைப்புகள்
---------------

விக்கிமீடியா பொதுவகத்தில்,  
 ***சங்கக் காற்பந்து நடுவர்கள்***   
என்பதின் ஊடகங்கள் உள்ளன. 

* காற்பந்தாட்ட நடுவர் ஒப்புச்செயலி (இ-கல்வி)
**நெல்லை கண்ணன்** (27 சனவரி 1945 – 18 ஆகத்து 2022) என்பவர் பேச்சாளரும், பட்டிமன்ற நடுவரும் ஆவார்.

வாழ்க்கைக் குறிப்பு
-------------------

நெல்லை கண்ணன், திருநெல்வேலியில் ந.சு.சுப்பையாபிள்ளை, முத்து இலக்குமி இணையருக்கு நான்காவது மகனாக 1945ஆம் ஆண்டு பிறந்தார். இவருக்கு உடன்பிறந்தோர் எட்டு பேராவர். நெல்லை கண்ணன் நெ.மாலதி என்பவரை மணந்தார். இவர்களுக்கு இரு மகன்கள். மூத்தவரான சுகா என்னும் சுரேஷ் கண்ணன் திரைப்பட இணை இயக்குநராகவும் எழுத்தாளரும் ஆவார். இளையவரான ஆறுமுகம் புதியதலைமுறை செய்தித் தொலைக்காட்சியில் நிகழ்ச்சியாளர்.

கல்வி
-----

நெல்லை கண்ணன் பல்கலைக்கழக புதுமுக வகுப்பு (Pre University Course) வரை பயின்றவர். அதில் தேர்ச்சி பெறவில்லை. பின்னர் தம் தந்தையிடம் தமிழ் பயின்றார்.

அரசியல்
-------

இவர் இந்திய தேசிய காங்கிரசு கட்சியில் இணைந்து பணியாற்றினார்.

1996ஆம் ஆண்டு நடைபெற்ற மாநிலப் பொதுத்தேர்தலில் சேப்பாக்கம் சட்டமன்றத் தொகுதியில் போட்டியிட்டுத் தோல்வியைத் தழுவினார். அப்பொழுது அங்கு தி.மு.க.வின் சார்பில் போட்டியிட்டவர் மு.கருணாநிதி

நூல்கள்
-------

நெல்லைக் கண்ணன் பின்வரும் நூல்களை எழுதியுள்ளார்:

1. குறுக்குத்துறை ரகசியங்கள் - 1 (கட்டுரை)
2. குறுக்குத்துறை ரகசியங்கள் - 2 (கட்டுரை)
3. வடிவுடை காந்திமதியே (கவிதை)
4. காதல்செய்யாதவர்கள் கல்லெறியுங்கள் (கவிதை)
5. திக்கனைத்தும் சடைவீசி (கவிதை)
6. பழம்பாடல் புதுப்பாட்டு (கவிதை)

வெளிநாட்டுப் பயணம்
------------------

இலங்கை, மலேசியா, சிங்கப்பூர், இங்கிலாந்து, அமெரிக்கா, குவைத், துபாய், அபுதாபி ஆகிய நாடுகளுக்குப் பயணம் செய்துள்ளார்.

கைது நடவடிக்கை
--------------

2019 இந்தியக் குடியுரிமை சட்டத்தை எதிர்த்து, இந்திய சமூக ஜனநாயகக் கட்சி சார்பாக மேலப்பாளையத்தில், (திருநெல்வேலி) நடைபெற்ற மாநாட்டில் பேசிய நெல்லை கண்ணன், இந்தியப் பிரதமர் நரேந்திர மோடி மற்றும் உள்துறை அமைச்சர் அமித் ஷா ஆகியோரை இழிவாகப் பேசி, இசுலாமியர்களிடம் வன்மத்தை தூண்டியதாகப் பெறப்பட்ட புகார்களைத் தொடர்ந்து, திருநெல்வேலி காவல்துறையினர் 2020 சனவரி 1 அன்று இரவில் நெல்லை கண்ணனை பெரம்பலூரில் கைது செய்தனர். திருநெல்வேலி மாவட்ட குற்றவியல் நீதிமன்றம், நெல்லை கண்ணனை சனவரி 13 வரை நீதிமன்றக் காவலில் வைக்க உத்தரவிட்டது.

விருதுகள்
---------

* தமிழக அரசின் இளங்கோவடிகள் விருது

மறைவு
-----

நெல்லை கண்ணன் 2022 ஆகஸ்ட் 18 அன்று உடல்நலக்குறைவால் தனது 77வது அகவையில் காலமானார்.

நாட்டுடமை
---------

நெல்லை கண்ணனின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 15 இலட்சம் இவரது வாரீசுகளுக்கு வழங்குவதாக தெரிவித்தது.

மேற்கோள்கள்
-----------

1. 1 2  சிறந்த பேச்சாளரும், பட்டிமன்ற நடுவருமான நெல்லை கண்ணன் காலமானார். செய்திச் சோலை, ஆகத்து 18, 2022
2. 1 2 3 4   தினமணி (மதுரை) 2022 08 19 பக்.5
3. ↑  The Hindu 2022 08 22,Page 6
4. ↑   The Hindu, 2022 08 22, page 6
5. ↑  நாவினால் போற்றப்பட்டவர் நாவினால் சிறை சென்றார்
6. ↑  நெல்லை கண்ணனுக்கு ஜனவரி 13 வரை நீதிமன்ற காவல்
7. ↑  "நெல்லை கண்ணன் மரணம்: இலக்கியம், அரசியல் உலகில் 50 வருட பயணம்". *BBC News தமிழ்*. 2022-08-18. 2022-08-18 அன்று பார்க்கப்பட்டது.
8. ↑  "8 தமிழறிஞர்களின் நுால்கள் நாட்டுடைமை". *Dinamalar*. 2022-12-20. 2022-12-21 அன்று பார்க்கப்பட்டது.

வெளி இணைப்புகள்
---------------

* நெல்லைக்கண்ணனின் வலைப்பதிவு
நடைவண்டி கொண்டு நடக்கும் குழந்தை ஓவியம்
நடைவண்டிகள்
**நடைவண்டி** என்பது குழந்தை பிறந்து, பின்னர் தவழ்ந்து, நிற்கத் தொடங்கிய பின்பு நடை பயில்வதற்காகப் பயன்படுத்தப்படும் ஒரு வண்டி அல்லது விளையாட்டுப் பொருள் ஆகும். இந்த நடைவண்டி மரத்தால் செய்யப்பட்டு மூன்று சக்கரங்களுடன் மெதுவாக தள்ளிக் கொண்டு செல்லும் வகையில் அமைக்கப்பட்டதாகும். தற்போது நடைவண்டிக்குப் பதிலாக புதிய வடிவிலான பொருட்கள் பயன்பாட்டுக்கு வரத் தொடங்கியதால் நடைவண்டி பயன்பாடு இல்லாமல் போய்விட்டது. தமிழ்நாட்டின் சில கிராமங்களில் மட்டும் இந்த நடைவண்டி பயன்பாட்டில் உள்ளது.

சங்ககாலத்தில் இதனை **முக்கால் சிறுதேர்** என்றனர்.  காவிரிப்பூம்பட்டினத்தில் தங்கக் காப்புகளைக் காலில் கழனாக அணிந்துகொண்டு சிறுவர்கள் முக்கால் சிறுதேர் உருட்டி விளையாடினர். குதிரை இல்லாமல் ஓட்டப்பட்ட தேர் இது. மகளிர் உணவு தானியங்களை முற்றத்தில் காயவைத்துக்கொண்டிருந்தனர். அந்தத் தானியங்களைக் கவர்ந்து உண்ணக் கோழிகள் வந்தன. அவற்றை ஓட்ட மகளிர் தம் காதுகளில் அணிந்திருந்த குழைகளைக் கழற்றி வீசினர். அந்தக் குழைகள் சிறுவர் உருட்டும் நடைவண்டித் தேருக்குத் தடைக்கற்களாக இருந்தனவாம். இது செல்வச் சிறுவர்களின் விளையாட்டு.

படத்தொகுப்பு
------------

* 
* 
* நடைவண்டிநடைவண்டி

இவற்றையும் பார்க்க
------------------

நடைவண்டி ஓட்டம்

அடிக்குறிப்பு
-------------

1. ↑  
நேரிழை மகளிர் உணங்குணாக் கவரும்  

கோழி யெறிந்த கொடுங்காற் கனங்குழை  

பொற்காற் புதல்வர் புரவியின் றுருட்டும்   

முக்காற் சிறுதேர் முன்வழி விலக்கும் (பட்டினப்பாலை அடி 22-25)
**நெல்லின் ஊர்** சங்ககாலத்துத் துறைமுகங்களில் ஒன்று. இது பெரிப்ளஸ் குறிப்பு நூல் பத்தி 54-ல் 'நெல்சிந்தா' எனக் குறிப்பிடப்பட்டுள்ளது. இது தமிழகதின் மேற்குக் கடலோரத் துறைமுகங்களில் ஒன்று. 

பாண்டியன் வெற்றி
இதனைச் சங்ககாலத்தில் பாண்டியன் தலையாலங்கானத்துச் செருவென்ற நெடுஞ்செழியன் வென்று தன் நாட்டுடன் சேர்த்துகொண்டான்.
நாவாயிலிருந்து இறக்குமதி இந்த ஊரின் துறைமுகத்தில் பொன்னும், விழுமிய பண்டங்களும் நாவாய் என்னும் கப்பல்களிலிருந்து இறக்குமதி செய்யப்பட்டன.
* ஊணூர் என்னும் சொல் உணவு மிக்க ஊர் என்னும் பொருள் தரும். தாலமி குறிப்பிடும் சாலியூர் இது ஆகலாம்.

அயலக மாலுமிகள்
--------------

தாலமி
தாலமி சாலியூர் எனக் குறிப்பிடுவதும் இந்த ஊரே. தமிழில் நெல்லைச் சாலி எனவும் வழங்குவர்.

அடிக்குறிப்பு
-------------

1. ↑  நெடுங்கொடிமிசை இதை எடுத்து,
இன்னிசைய முரசம் முழங்க,   

பொன் மலிந்த விழுப்பண்டம்,   

நாடு ஆர நன்கு இழிதரும்,   

ஆடு இயல் பெருநாவாய்,   

மழை முற்றிய மலை புரையத்   

துறை முற்றிய துளங்கு இருக்கை,   

தெண்கடல் குண்டகழிச்,   

சீர்சான்ற உயர் நெல்லின்   

ஊர் கொண்ட உயர் கொற்றவ (மதுரைக்காஞ்சி 79-89)
2. ↑  சாலி = நெல் = உணவு = ஊண்
**தமிழோவியன்** (இ. டிசம்பர் 25, 2006) இலங்கையின் மலையகத்தின் மூத்த இலக்கியவாதியும் கவிஞருமாவார். நல்ல இலக்கிய நடைகொண்டு எழுதுபவர். ஐம்பதுகளில் கவிதைகள் எழுதத் தொடங்கினார். *இரா. ஆறுமுகம்* என்ற இயற்பெயர் கொண்ட தமிழோவியன் ஊவா மாகாணத்தில் பல எழுத்தாளர்களையும் கவிஞர்களையும் உருவாக்கியதில் முன் நின்றவராவார்.

ஊவா மாகாணத்தில் பல இலக்கிய விழாக்களையும் நாடகங்களையும் இளமைக் காலத்திலிருந்தே நடத்தி வந்தவர்களில் தமிழோவியன் முக்கிய பங்களித்தவர். கவிஞர் கண்ணதாசன், நெடுஞ்செழியன் போன்றவர்களை பதுளைக்கு அழைத்து இலக்கிய விழாக்களை நடத்தியவர். அறிஞர் அண்ணா, பாரதிதாசன் இருவருடைய பிறந்த நாள் ஞாபகார்த்த கட்டுரைகளை தவறாமல் வருடா வருடம் பத்திரிகைகளில் எழுதி வந்தவர் என்பது குறிப்பிடத்தக்கது.

ஊவா மாகாணத்தில் சில சாகித்திய விழாக்களை பொறுப்பேற்று பல இலக்கிய மலர் வெளியீடுகள் வெளிவருவதற்கும் முக்கிய பங்களிப்பினை தமிழோவியன் வழங்கி வந்துள்ளார். தமிழோவியனின் கவிதைத் தொகுப்பு இலங்கை சாகித்திய மண்டல விருது பெற்றது.

நான்கு பிள்ளைகளின் தந்தையான தமிழோவியன் இறக்கும் போது வயது 68 ஆகும்.

வெளிவந்த நூற்கள்
----------------

* *தமிழோவியன் கவிதைகள்*, குமரன் பதிப்பகம், சென்னை

வெளி இணைப்புக்கள்
-----------------

* தமிழோவியன் கவிதைகள்: விளிம்புநிலை மக்களின் அனுபவத்தெறிப்பு (யமுனா ராஜேந்திரன்)
* தமிழோவியன் கவிதைகள் நூல் விமரிசனம் பரணிடப்பட்டது 2007-09-26 at the வந்தவழி இயந்திரம்
**வாஷிங்டனில் திருமணம்** என்பது எழுத்தாளர் சாவியால் எழுதப்பட்ட ஒரு நகைச்சுவைக் கதை. இந்தக் கதையானது ஒரு நகைச்சுவைத் தொடராக ஆனந்த விகடனில் வாரந்தோறும் வெளியானது. வாரம் ஒரு அத்தியாயம் எனும் கணக்கில் மொத்தம் பதினோரு அத்தியாயங்களாக வெளியானது.

இந்தக் கதையை நர்மதா பதிப்பகம் நூல் வடிவில் வெளியிட்டுள்ளது.

கதைச் சுருக்கம்
---------------

*ராக்பெல்லர்* எனும் அமெரிக்கத் தம்பதிகள் தென்னிந்திய திருமணம் ஒன்றை வாசிங்டன் நகரில் நடத்திப் பார்க்க ஆசைப்படுகின்றனர். திருமணம் நடத்திட தேவைப்படும் அனைத்துச் செலவுகளையும் இத்தம்பதியினரே செய்கின்றனர். திருமணம் எப்படி நடத்தப்பட்டது என்பதனை சாவி நகைச்சுவையாக எழுதியிருந்தார்.

பெற்ற சிறப்புகள்
----------------

* கோவை பத்து என்பவர் இக்கதையை ஒரு மேடை நாடகமாக அரங்கேற்றினார். இந்த நாடகம் 500 தடவைகளுக்கு மேலாக நடிக்கப்பட்டுள்ளது.

மேற்கோள்கள்
-----------

1. 1 2  GUDIPOODI SRIHARI (12 டிசம்பர் 2013). "Tragedy and comedy staged". *தி இந்து*.. பார்த்த நாள்: 3 நவம்பர் 2016.

உசாத்துணை
---------

* புத்தக வடிவில் நர்மதா பதிப்பகம் வெளியிட்டுள்ள *வாஷிங்டனில் திருமணம்* எனும் நூல். பதிப்பு: மார்ச் 2013.

வெளியிணைப்புகள்
---------------

* பிரதி
பாரிசில் பிரெஞ்சு தமிழர்களால் முருகனின் கொண்டாட்டம்.
**தமிழ் இந்துக்கள்** தமிழ் பேசும் மக்கள் இந்து மதம் பின்பற்றுகிறார்கள். இந்து மதம் பண்டைய தமிழ் ராஜ்யங்களை அடைந்த முதல் மதம். யாழ்ப்பாணம், இலங்கை மற்றும் இந்திய மாநிலங்களில் தமிழ்நாடு, கேரளா மற்றும் கர்நாடகா ஆகியவற்றில் ஒரு சிறிய மக்கள்தொகையுடன் தமிழ் இந்துக்களின் குறிப்பிடத்தக்க மக்கள் தொகை உள்ளது. அவர்கள் புலம்பெயர் நாடுகளாக பல நாடுகளில் இருந்தாலும். வேத காலத்திற்கு முன், அவர்களில் பலர் திராவிட நாட்டு மதத்தை பின்பற்றினர்.

பெரும்பாலான தமிழர்கள் சைவ சமயத்தை பின்பற்றுபவர்கள். அதே நேரத்தில், வைணவம், சாக்தம், சமணம், பௌத்தம் மற்றும் அய்யாவழி சமயங்களை பின்பற்றுபவர்கள் கணிசமான உள்ளனர்.

குறிப்புகள்
-----------

1. ↑  "Tamil Nadu". *obo* (ஆங்கிலம்). doi:10.1093/obo/9780195399318-0049. 2021-09-09 அன்று பார்க்கப்பட்டது.
2. ↑  "Vaikasi Visakam and Lord Murukan". *murugan.org*. 2021-09-09 அன்று பார்க்கப்பட்டது.
3. ↑  Ishimatsu, Ginette (1999-10-01). "The making of Tamil Shaiva Siddhānta" (in en). *Contributions to Indian Sociology* **33** (3): 571–579. doi:10.1177/006996679903300304. பன்னாட்டுத் தர தொடர் எண்:0069-9667. .
4. ↑

வெளி இணைப்புகள்
---------------
**நடுவர் தீர்ப்பாயம்** (Tribunal) என்பது இருதரப்பினருக்கு இடையேயான பூசல்களை தீர்க்க அமைக்கப்படும் ஒரு அமைப்பு ஆகும். இதில் இரு தரப்பினரும் கலந்து நடுவராக ஒருவரையோ அல்லது இருவரையோ பூசல்களை தீர்க்க நியமிக்கலாம். இருவர் நியமிக்கப்படும் பட்சத்தில் நடுவராக நியமிக்கப்படும் இருவரும் கூடி மூன்றாவதாக ஒருவரை அவைத்தலைவராக நியமிக்கலாம். ஆனால் இருதரப்பினருக்கும் எத்தனை பேரினை வேண்டுமானாலும் நியமிக்க முழு சுதந்திரம் உண்டு. சில சட்ட முறைமைகளில் ஒப்பந்தங்களில் இருக்கும் நடுவர் தீர்பாய சரத்துக்கள் இரு நடுவர்களை நியமிக்க கூறும்பட்சத்தில் மூன்றாவது நபர் மேற்கூறியவாறு நியமிக்கப்படவேண்டும் என்பது பொதுவாகவே அனுமநிக்கபடும் ஒன்றாகும்.

நியமனம்
-------

### அவைத்தலைவர் மற்றும் நடுவர்

### நடுவர் வழக்கறிஞர்

நீக்கம்
-------

### பதவி விலகல்

### இறப்பு

### வெற்றிடம் நிரப்புதல்

சம்பளம் மற்றும் செலவுகள்
------------------------

பொதுவாக நடுவர் தீர்ப்பாயங்களில் அதற்கான செலவுகளை இருதரப்பினரும் சரி சமமாக பங்கிட்டு கொள்வர். மேலும் இது அவர்கள் இருவரும் தங்களுக்கு இடையில் ஏற்படுத்திக்கொண்ட ஒப்பந்தத்தின் அடிப்படையில் தான் முடிவாகும். ஒப்பந்தத்தில் குறிக்கப்படாத பட்சத்தில் மேற்கூறியது போல் இரு தரப்பினரும் சரி சமமாக பங்கிட்டுகொள்வர். ஆயினும் நடுவர் தீர்ப்பாயம் வழங்கும் தீர்ப்பில் யார் இந்த செலவுகளை ஏற்கவேண்டும் என்று கூறும்பட்சத்தில் அவர் அதனை முழுமையாக ஏற்கவேண்டும்.

வழக்குகளில் இருந்து பாதுகாப்பு
------------------------------

அதிகார எல்லை
------------

வழக்கு விசாரணை
--------------

பணிகள்
------

### நடைமுறைகள்

### மேல்முறையீடு

தனிச்சிறப்பு நடுவர் தீர்பாய நிலையங்கள்
--------------------------------------

மேற்கோள்கள்
-----------

1. ↑  Walker, David M. (1980), *Oxford Companion to Law*, ஒக்ஸ்போர்ட் பல்கலைக்கழகப் பதிப்பகம், p. 1239, ISBN 0-19-866110-X
**ராமச்சந்திர தீட்சிதர் (Vishnampet R. Ramachandra Dikshitar)** (ஏப்ரல் 16, 1896 - நவம்பர் 24, 1953) தமிழ்நாட்டில் பிறந்த இந்தியவியலாளரும் திராவிடவியலாளரும் ஆவார். சென்னைப் பல்கலைக்கழகத்தில் வரலாறு, தொல்லியல் பிரிவுகளுக்கு பேராசிரியராக இருந்தார்.

இளமைப் பருவம்
-------------

இவர் மதராசு மாகாணத்தின் விஷ்ணாம்பேட்டையில் பிராமணத் தம்பதிகளுக்குப் பிறந்தார்.
 திருக்காட்டுப்பள்ளியில் உள்ள சிவசாமி ஐயர் பள்ளியிலும் இளநிலை வரலாறு பட்டப்படிப்பை திருச்சிராப்பள்ளியின் புனித யோசேப்பு கல்லூரியிலும் பயின்றார். மேல்நிலைப் பட்டத்தையும் பெற்று, சென்னைப் பல்கலைக்கழகத்தில் முனைவர் பட்டமும் பெற்றார்.

கல்வியும் பணியும்
-----------------

இவர் புனித யோசேப்பு கல்லூரியிலேயே விரிவுரையாளராகப் பணியாற்றினார். 1928 ஆம் ஆண்டில், சென்னைப் பல்கலைக்கழகத்தில் வரலாறு, தொல்லியல் துறைகளுக்குப் பேராசிரியரானார். இவர் இந்திய வரலாற்றினை, குறிப்பாக தமிழ் வரலாற்றினை நன்கு அறிந்திருந்தார். சமற்கிருதத்தைக் கற்றுத் தேர்ந்தார்.

மேற்கோள்கள்
-----------

1. ↑   *The Times of India Directory and Year Book, Including Who's who*. Bennett, Coleman and Co.. 1951. பக். 747.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஆசிரியர்:பேராசிரியர் வி. ஆர். இராமச்சந்திர தீட்சிதர்** |
**அலுமீனியம் கூட்டுத் தகடு** (Aluminium composite panel) என்பது, இரண்டு மெல்லிய அலுமீனியத் தகடுகளை, உலோகமல்லாத நெகிழி போன்ற பொருளினால் ஆன மெல்லிய தகட்டின் இருபுறமும் ஒட்டி உருவாக்கப்படும் ஒரு தகட்டைக் குறிக்கும். இதேயளவு தடிப்புக் கொண்ட அலுமீனியம் அல்லது பிற உலோகத் தகடுகளை விட எடை குறைவான இத்தகடுகள் கட்டிடத் துறையிலும், விளம்பரப் பலகைகள் மற்றும் பிற அமைப்புக்களை உருவாக்குவதற்கும் பெரிதும் பயன்படுகின்றன. தற்காலக் கட்டிடங்கள் பலவற்றில் வெளிப் போர்வையாகப் பயன்படும் இத் தகடுகள் அக்கட்டிடங்களுக்குப் புதுமத் தோற்றத்தைக் கொடுக்கின்றன. வெளிப்புறப் போர்வையாக மட்டுமன்றி, கட்டிடங்களின் உட்புறத்தில் பிரிசுவர்கள், உட்கூரைகள் என்பன அமைக்கவும் இவை பயன்படுகின்றன.

இதன் வெளிப்புற அலுமீனியத் தகட்டுக்கு நெகிழியை அடிப்படையாகக் கொண்ட நிறப்பூச்சுக்களைப் பூசுவதன் மூலம் பல்வேறு நிறங்களையும், பரப்புத்தன்மையையும் கொண்ட கூட்டுத்தகடுகள் உற்பத்தி செய்யப்படுகின்றன.

நன்மைகள்
--------

அலுமீனியம் கூட்டுத் தகடுகள் நெளிவுகள் எதுவும் இன்றி மிகவும் மட்டமாக இருக்கும். இதே தன்மையைப் பெறுவதற்குத் திண்ம உலோகத் தகடுகள் கூடிய தடிப்பு உள்ளவையாக இருக்கவேண்டும். இந்த இயல்பு கெடாமலேயே இத்தகடுகளை மடித்தும், வளைத்தும், வெட்டியும் பல்வேறு வடிவங்களாக ஆக்கிக்கொள்ள முடியும். இவை எடை குறைவானவையாக இருப்பதால், இவற்றைத் தாங்குவதற்கு எளிமையான சட்டக அமைப்புக்களே போதுமானது. இதனால் செலவும் குறைவாக இருக்கும். ஒப்பீட்டளவில் வலிமையானது என்பதுடன், கூடிய கணத்தாக்கங்களைத் தாங்கக்கூடியது. காலநிலைத் தாக்கங்கள், உயர்ந்த வெப்பநிலை போன்றவற்றுக்கும் ஈடுகொடுக்கும் தன்மையும் இதற்கு உண்டு. அதிரும் தன்மை குறைவாக இருப்பதால் காற்றினால் அதிர்ந்து ஒலி எழுப்புவதில்லை. ஒப்பீட்டளவில் நல்ல வெப்பத் தடுப்புத்திறன் கொண்டது.

உசாத்துணை
---------

1. ↑  "Sandwich Technology". அக்டோபர் 20, 2016 அன்று பார்க்கப்பட்டது.
**ஐ-போன்** என்பது ஆப்பிள் நிறுவனத்தின் நுண்ணறி பேசி வரிசைகள் ஆகும். இது ஆப்பிள் நிறுவனத்தின் ஐஓஎஸ் நகர்பேசி இயங்குதளத்தால் செயல்படுகிறது. இந்த நகர்பேசி தொடுதிரைத் தொழில்நுட்பம் கொண்டது.முதல் தலைமுறை ஐபோன் ஜூன் 29, 2007 அன்று வெளியிடப்பட்டது; மிக சமீபத்திய ஐபோன்கள், எட்டாவது தலைமுறை ஐபோன் 6 மற்றும் ஐபோன் 6 ப்ளசு, அறிமுகப்படுத்தப்பட்டுள்ளது.
ஐபோன் எனும் விவேகக் கைபேசியை உருவாக்கியது ஸ்டீவ் ஜாப்ஸ் தலைமையில் இயங்கும் ஆப்பிள் கம்யுட்டர் நிறுவனம். ஐபோன் பிறப்புக்கு ஸ்டீவ் ஜாப்ஸ் உடன் ஸ்டீவ் ஓஜினியக், ரோனால்ட் வேன் எனும் கணினி வல்லுநர்களும் பெரும் பங்காற்றி உள்ளனர்.

அளவு மற்றும் எடை
----------------

* நீளம் :2.4 அங்குலம் அகலம் : 4.8 inch
* உயரம்:4.5 அங்குலம்
* எடை: 133 கிராம்
* திரையுன் அகலம் - 3.5 Inch
* சேமிக்கும் திறன் - 8GB,16GB மற்றும் 32 GB
* இணைய வசதி ஏற்படுத்திக்கொடுக்கும்  : Wi-Fi

செயற்கூறுகள்
------------

### 3 G

3G என்பது 3வது தலைமுறை மொபைல் வசதிகளைக்கொண்டது. சாதரணமாக 2வது தலைமுறை மொபைல்கள் இணைய வசதி ஏற்படுத்த 30-200 KHZ அலைகளை மட்டுமே பயன்படுத்தும். ஆனால் 3G-யில் 15 MHz அலைகள் வரை பயன்படுத்தப்படுவதால் அதிவேக இணையவசதி ஏற்படுத்திக்கொடுக்க முடியும். குறைந்தது 144Kbps வேகம் வரை இணையவசதியை கொடுக்கும். இதனால் தரவிறக்கம் செய்ய, கோப்புகளை அனுப்ப என நாம் எங்கும் சென்றுகொண்டிருக்கும் போதே செய்ய இயலும்.

### அசிலரோமீட்டர் (அசைவுணர் மானி)

இது நீங்கள் ஐபோனை செங்குத்தாக இருந்து சாய்வாக மாற்றும் போது படங்களை நீங்கள் திருப்பிய வண்ணம் மாற்றி காண்பிக்கும் திறன் கொண்டது.

### ஒளி உணரி

நீங்கள் வெளிச்சம் குறைவான இடத்தில் இருக்கும் போது ஐபோனை உபயோகிக்கும் போது இதன் திரை அதிக வெளிச்சத்துடன் தெளிவாக பார்க்கும் வகையில் மாறிக்கொள்ளும். அதே போல அதிக சூரிய வெளிச்சம் இருக்கும் இடத்தில் அதற்கு ஏற்றார் போல திரை மாறிவிடும்.

### தூர உணரி

ஒரு அழைப்பை ஏற்படுத்திவிட்டு உங்கள் காதின் அருகில் கொண்டு செல்லும் போது இதன் திரை தானாக ஆப் ஆகிவிடும், இது பவரை குறைக்க உதவும் விதமாக அமைந்துள்ளது.

இதர அம்சங்கள்
-------------

* இது 4G, 3G திறன் கொண்ட நகர் பேசி.
* அதிவேக இணைய வசதி ஏற்படுத்திக்கொடுக்கும் திறன்
* மிக அகலமான திரை மூலமாக நிகழ்படங்களை தெளிவாக காணும் வசதி
* விரல் நுனியில் பங்கு நிலவரங்கள் மற்றும் வானிலை நிலவரங்கள்.
* Pdf, Word Doc கோப்புகளை படிக்க முடிகின்றது.
* விமானம் ஏறியதும் கம்பியற்ற வசதியை மட்டும் அணைக்கும் வசதி.
* கான்ஃபெரன்ஸ் கால் செய்யும் வசதி.
* புளூடூத் மற்றும் விபிஎன் வசதிகள்.

குறைகள்
-------

* ஆப்பிள் நிறுவன் மென்பொருள் அல்லாத மற்ற மென்பொருட்களை ஏற்றி பயன்படுத்த இயலாது.

ஆதாரங்கள்
---------

1. ↑

வெளி இணைப்புகள்
---------------

* அதிகாரப்பூர்வ இணையதளம்
**வி. ஆர். இலக்குமிநாராயணன்**, தமிழ்நாடு காவல்துறை சட்டம் & ஒழுங்கு தலைமை இயக்குநராக பணியாற்றி ஓய்வு பெற்றவரும், சி பி ஐயில் அதிக காலம் பணியாற்றியவரும், உச்ச நீதிமன்ற நீதிபதி வி. ஆர். கிருஷ்ணய்யரின் உடன் பிறந்த சகோதரரும் ஆவார். இவர் 23 சூன் 2019 அன்று தமது 91வது அகவையில் சென்னையில் காலமானர்.

வரலாறு
------

வி. ஆர். இலக்குமிநாராயணன் 1945ம் ஆண்டில் சென்னை கிறித்துவக் கல்லூரியில் இளங்கலைப் பட்டம் பெற்று, பின் சென்னையில் சட்டப் படிப்பு முடித்து, 1951ம் ஆண்டில் இந்தியக் காவல் பணியில் இணைந்தார். முதன்முதலாக மதுரை மாவட்டத்தில் காவல் துறை உதவி மாவட்டக் கண்காணிப்பாளராக பணியில் சேர்ந்தார். இவர் 1970 முதல் 1980 வரை தில்லி சி பி ஐயில் இணை இயக்குநராக பணியாற்றியனார். அன்றைய இந்தியப் பிரதமர் இந்திரா காந்தி அறிவித்த நெருக்கடி நிலைக்குப் பின்னர் 1977 இந்தியப் பொதுத் தேர்தலில் வென்ற ஜனதா கட்சியின் அரசின் பிரதமரான மொரார்ஜி தேசாய் உத்தரவின் போரில் வி.ஆர். லட்சுமி நாராயணன், லஞ்ச ஒழிப்பு வழக்கில் இந்திரா காந்தியைக் கைது செய்தார்.

1980 பொதுத் தேர்தலில் இந்திரா காந்தி தலைமையிலான இந்திய தேசிய காங்கிரசு வெற்றி பெற்று மீண்டும் ஆட்சிக்கு வந்தபோது லட்சுமி நாராயணன் சிபிஐயிலிருந்து விடுவிக்கப்பட்டு, மீண்டும் தமிழக காவல் துறையில் இணைந்தார். 1985ம் ஆண்டில் வி. ஆர். இலக்குமிநாராயணன் தமிழ்நாடு காவல்துறையின் சட்டம் & ஒழுங்கு தலைமை இயக்குநராக பணியாற்றி 1986ல் ஓய்வு பெற்றார்.

மறைவு
-----

வி. ஆர். இலக்குமிநாராயணன் 23 சூன் 2019 அன்று தமது 91வது அகவையில் உடல்நலக்குறைவால் சென்னையில் மறைந்தார்.

மேற்கோள்கள்
-----------

1. ↑  Former Tamil Nadu DGP V.R. Lakshminarayanan passes away
2. ↑  முன்னாள் காவல்துறை டிஜிபி வி.ஆர்.லட்சுமி நாராயணன் காலமானார்
3. ↑  VR Lakshminarayanan, CBI Joint Director who arrested Indira, passes away

வெளி இணைப்புகள்
---------------

* Tributes pour in for VR Lakshminarayanan, the IPS officer who arrested Indira Gandhi
**ஏசியன் எஜுகேசனல் சேர்விசஸ்** (*Asian Educational Services*, AES **ஆசிய கல்விச் சேவைகள்**) என்பது, பெரும்பாலும் வரலாற்றுப் பெறுமானம் கொண்ட பழைய நூல்களை, மறுபதிப்புச் செய்வதை நோக்கமாகக் கொண்ட ஒரு பதிப்பகம் ஆகும். 1973 ஆம் ஆண்டில் தொடங்கப்பட்ட இந் நிறுவனத்தின் தலைமை நிலையம் இந்தியாவின் தலைநகரமான டெல்லியில் அமைந்துள்ளது. சென்னையிலும் இதன் கிளை நிலையம் ஒன்று இயங்கி வருகின்றது.

இந் நிறுவனத்தால் வெளியிடப்படும் நூல்கள் பெரும்பாலும், 17ம் நூற்றாண்டு முதல் 20ம் நூற்றாண்டின் ஆரம்ப காலம் வரை அச்சிடப்பட்ட மிகப் பழைய நூல்கள் ஆதலால், பதிப்புரிமை காலாவதியானவை ஆகும்.

நாடுகள்
-------

இதன் பெயருக்கு ஏற்ப ஆசியாக் கண்டத்தைச் சேர்ந்த பல்வேறு நாடுகள் தொடர்பான நூல்கள் இந் நிறுவனத்தாரால் வெளியிடப்பட்டுள்ளன. இவற்றுள் இந்தியா, இலங்கை, சீனா, பாகிஸ்தான், மியன்மார், அரேபியா, ஈரான், மத்திய ஆசியா, மங்கோலியா, ஆப்கனிஸ்தான், கம்போடியா, சைபீரியா, நேபாளம், பூட்டான் போன்றவை அடங்கும். இந்தியா, இலங்கை போன்றவற்றின் வரலாறுகள் தொடர்பில் பெரும் எண்ணிக்கையான நூல்கள் இதுவரை வெளிவந்துள்ளன.

துறைகள்
-------

இப் பதிப்பகத்திலிருந்து வெளியாகும் நூல்கள் பல துறைகளையும் சார்ந்தவையாக உள்ளன. குறிப்பாக, வரலாறு, கலை, கட்டிடக்கலை, சமயம், மானிடவியல், நாட்டாரியல், பழங்கதையியல், நாணயவியல், விளையாட்டு போன்ற துறைகளைச் சார்ந்த ஆயிரக்கணக்கான நூல்கள் பதிப்பிக்கப்பட்டுள்ளன. சமயத்துறையில், இந்து சமயம், பௌத்தம், இஸ்லாம், கிறிஸ்தவம், சீக்கியம், ஜைனம், பார்சி சமயம் போன்ற சமயங்கள் தொடர்பான நூல்கள் மறுபதிப்புக் கண்டுள்ளன.

நூலாசிரியர்கள்
--------------

இந் நிறுவனத்தின் மூலம் மறுபதிப்புச் செய்யப்பட்ட நூல்களிற் பல கீழைத்தேச ஆய்வுகளில் புகழ் பெற்ற நூலாசிரியர்களால் எழுதப்பட்டவை. இவர்களுள் மாக்ஸ் முல்லர், ஹெர்மன் ஓல்டென்பர்க், ஆர். சி. சில்டேர்ஸ், மோனியர்-வில்லியம்ஸ், ஈ. டப்ளியூ. லேன், டப்ளியூ. கீகர், வின்சென்ட் சிமித், ஜேம்ஸ் பிரின்செப் போன்ற பலர் அடங்குகின்றனர்.

வெளியிணைப்புக்கள்
-----------------

* ஏஷியன் எஜுகேஷனல் சேர்விசஸ் இணைய தளம்
**அலுமெல்** *(Alumel)* என்பது 95% நிக்கல், 2% மாங்கனீசு, 2% அலுமினியம் மற்றும் 1% சிலிக்கன் ஆகிய உலோகங்கள் சேர்ந்து உருவாகும் ஒரு உலோகக் கலவையாகும். வெப்பமின் இரட்டை மற்றும் வெப்பமின் இரட்டை நீட்சிக் கம்பி முதலியனவற்றில் பயன்படுத்துவதற்கு இந்த காந்த உலோகக் கலவை பயனாகிறது. அலுமெல் என்ற பெயர் ஒரு பதிவு செய்யப்பட்ட உலோகக் கலவை வர்த்தகக் குறியீட்டுப் பெயராகும்.

அலுமெல்லின் பண்புகள்
--------------------

* மின்தடைத்திறன் : 0.294 μΩm
* வெப்பக் கடத்துத்திறன் : 30 வா/மீ/கெ
* கியூரி வெப்பநிலை : 152°செ

வெப்பமின் இரட்டைகளில் அலுமெல் பெரும்பாலும் குரோமெல்லுடன் சேர்த்து ‘கே’ வகை வெப்பமின் இரட்டைகள் தயாரிக்கப் பயன்படுகிறது.

மேற்கோள்கள்
-----------

1. ↑  Concept Alloys, Inc. Intellectual Property retrieved 12 April 2016
2. ↑  Horton, J. L.; Kollie, T. G.; Rubin, L. G. (1977). "Measurement of B versus H of Alumel from 25 to 180 °C". *Journal of Applied Physics* **48** (11): 4666. doi:10.1063/1.323530. Bibcode: 1977JAP....48.4666H.

புற இணைப்புகள்
--------------

* Application guide and material properties of thermocouple wires (via Omega Engineering, Inc). பரணிடப்பட்டது 2011-12-17 at the வந்தவழி இயந்திரம்
**முத்துமாரியம்மன் கோயில்** புதுக்கோட்டை மாவட்டம் குளத்தூர் வட்டத்தில் நார்த்தாமலையில் அமைந்துள்ள மாரியம்மன் கோயிலாகும்.

சிறப்பு
-------

முருகனுக்குரிய குணங்களுடன் அம்மன் இங்கு விளங்குகிறார். முருகனுக்கு உள்ளதுபோலவே காவடி எடுத்தல், அலகு குத்துதல் போன்ற வேண்டுதல்கள் இங்கு பக்தர்களால் நிறைவேற்றப்படுகின்றன. நாரதர் இங்கு தங்கி தவம் செய்ததாகக் கூறப்படுகிறது. ஆதலால் நாரதகிரி மலை என்று இந்த மலை முன்னர் அழைக்கப்பட்டது. இந்த மலையானது மேல மலை, கோட்டை மலை, கடம்பர் மலை, பறையர் மலை, உவக்கன் மலை, ஆளுருட்டி மலை, பொம்மாடி மலை, மண் மலை, பொன் மலை ஆகிய ஒன்பது மலைக்குன்றுகளுக்கு நடுவில் உள்ள மலையாகும். இராமனுக்கும், இராவணனுக்கும் நடைபெற்ற போரில் மாண்ட வீரர்களை உயிர்ப்பிக்க அனுமான் சஞ்சீவி மலையை அடியோடு பெயர்த்து வான்வழியே தூக்கி வரும்போது அம்மலையிலிருந்து சிதறி விழுந்த சிறு துகள்கள்தான் இங்குள்ள குன்றுகள் என்று கூறப்படுகிறது.

மூலவர்
------

இக்கோயிலின் தல மரம் வேம்பு ஆகும்.  கருவறையில் முத்துமாரியம்மன் அமர்ந்த கோலத்தில் உள்ளார்.

விழாக்கள்
---------

பங்குனி மாதம் இரண்டாம் ஞாயிற்றுக்கிழமை பூச்சொரிதல் திருவிழா மூன்றாம் ஞாயிற்றுக்கிழமை காப்புக் கட்டுதல், தொடர்ந்து 10 நாள் நடைபெறும் விழாவில் ஒன்பதாம் நாள் தேர்த்திருவிழா நடத்தப்படுகிறது. காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.30 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. தமிழ், ஆங்கில வருடப்பிறப்பு, விஜய தசமி, தீபாவளி, பொங்கல் ஆகிய நாள்களில் அம்மன் தங்க ரதத்தில் வரும்போது பக்தர்கள் கண்டுகளிப்பார்கள். செவ்வாய் மற்றும் வெள்ளிக்கிழமைகளில் அதிக எண்ணிக்கையிலான பக்தர்கள் வருகின்றனர்.

திறந்திருக்கும் நேரம்
---------------------

புதுக்கோட்டை-திருச்சி சாலையில் அமைந்துள்ள இக்கோயில் காலை 6.00 மணி முதல் 12.00 மணி வரையிலும், மாலை 4.00 மணி முதல் இரவு 8.00 மணி வரையிலும் திறந்திருக்கும்.

மேற்கோள்கள்
-----------

1. ↑  புதுக்கோட்டை மாவட்டம், சுற்றுலாத்தலங்கள், நார்த்தாமலை
2. 1 2 3  புதுக்கோட்டைக் கோயில்கள், புதுக்கோட்டை மாவட்டத் திருக்கோயில்கள் பயணியர் கையேடு, இந்து சமய அறநிலைய ஆட்சித்துறை, 2003
3. 1 2 3  அருள்மிகு முத்துமாரியம்மன் கோயில், நார்த்தாமலை, தினமலர் கோயில்கள்
எறிகணைகளை AH-64 அபாச்சி விமானம் மூலம் ஏவுதல்.
ஏவுகணைகளிடமிருந்து பாதுகாக்க (*Missile countermeasure*) பல வழிகள் மேற்கொள்ளப்படுகின்றன. பொதுவாக இது இரண்டு வழிகளில் பிரிக்கப்படுகிறது. செயலற்றமுறை மூலம் எதிர்த்தல், செயலின் மூலம் எதிர்த்தல் ஆகும்.

செயலற்றமுறை மூலம் எதிர்த்தல்
----------------------------

இவ்வகை ஏவுகணைகள் பெரும்பாலும் விமானத்தால் வெளியிடப்படும் அகச்சிவப்புக் கதிர்களைக் கொண்டு தனது இலக்குகளை அடைவதன் காரணத்தால், அகச்சிவப்புக் கதிர் வெளியற்றதை குறைத்தல் மூலம் இந்த ஏவுகணை தாக்குதலை தவிர்க்கலாம். ஆனால் இந்த முறையால் பலன் அதிகம் இல்லை.

செயலின் மூலம் எதிர்த்தல்
------------------------

இவ்வகை எதிர்த் தாக்குதல் சில வினைகளை ஊக்குவிப்பதன் மூலம் நடைபெறுகிறது. இதன் வகைகளை பின்வருமாறு அறியலாம்.
1. பதர்கள் ( Chaff ), 2. பட்டொளி ( Flare ), 3. ஏவுகணைகள் முன்கூட்டியே அறியும் கருவி ( Missile Approach Warning System-MAWS), 4. அகச்சிவப்புக் கதிர்களை நேரடியாக வெளிபடுத்துதல் போன்ற முறைகளாகும்.

### பதர்கள்

பதர்கள் கொள்கலன்.
பதர்கள் (*chaff*) ஒரு மேகம் போன்று வானில் தென்படும். இது ரேடர் கருவிகளை ஏமாற்ற விமானத்திலிருந்து வீசப்படுகிறது. இவை பிளாஸ்டிக்கினால் ஆன மின் மற்றும் மின்காந்த அலைகளைக் கடத்தக் கூடிய பொருள்களால் முலாம் போன்று பூசப்பட்டிருக்கும். இந்த மின்காந்த அலை மாற்றம் கதிரலைக் கும்பா *( ரேடர் )* கருவிகளின் உணர்வில் மாற்றங்களை உண்டுபடுத்துகிறது. இதனால் *ரேடர்* தவறாக செயல்படும். இதனால் *ரேடரால்* செலுத்தப்படும் ஏவுகணைகளின் தனது இலக்கை அடைவதிலிருந்து தவறுகிறது.

### பட்டொளி

வெப்பத்தை கவர்ந்து இலக்கை அடையும் எவுகணை, எரிகனைகளால் கவரப்படுகிறது
எறிகணைகள் (பட்டொளி, flare) விமானகளிலிருந்து வீசப்படுகிறது. இது வெப்பத்தை கவர்ந்து இலக்கை அடையும் எவுகணைகளிடம் இருந்து போர் விமானகள் தங்களை பாதுகாத்துகொள்ளும் பொருட்டு வீசப்படுகிறது. இவ்வகை எரிகணைகள் எரிந்து வெப்பத்தை வெளிபடுத்தும் (Pyrophoric) பொருள்களால் தயாரிக்கபடுகிறது. இவற்றின் வெப்பத்தால் கவரப்பட்ட ஏவுகணைகள் இலக்கை தவறவிடுகிறது.

### ஏவுகணைகள் முன்கூட்டியே அறியும் கருவி

ஏவுகணைகளை முன்கூட்டியே அறியும் கருவிகள் (Missile Approach Warning System-MAWS) மற்ற *செயலின் மூலம் எதிர்க்கும் கருவிகளுக்கு* உதவி செய்கிறது. இது ஏவுகணைகளை முன்னரே கண்டுபிடித்து விமானிக்கு எச்சரிக்கை கொடுத்து அதன் திசையையும் அறிவிக்கும்.

### அகச்சிவப்புக் கதிர்களை நேரடியாக வெளிபடுத்தும் கருவி

ஏவுகணையின் திசையை அறிந்தவுடன் *அகச்சிவப்புக் கதிர்களை நேரடியாக வெளிபடுத்தும் கருவி* (Directed Infrared Countermeasures-DIRCM), அகச்சிவப்புக் கதிர்களை ஏவுகணைகளின் திசை உணரிகளின் மேல் செலுத்தும். இந்த அகச்சிவப்புக் கதிர்கள் ஏவுகணைகளின் திசை உணரிகளை செயலிழக்க செய்து இலக்கை தவறவிடும்படி செய்கிறது.

அகச்சிவப்புக் கதிர்களை நேரடியாக வெளிபடுத்தும் கருவி (IRCM)

மேற்கோள்கள்
-----------

* Dr. Michael Ashkenazi, Princess Mawuena Amuzu, Jan Grebe, Christof Kögler and Marc Kösling. *MANPADS A Terrorist Threat to Civilian Aviation? Chapter 6 MANPADS countermeasures, Page No: 104-105*.

* David H. Pollock. *The Infrared & Electro-Optical Systems Handbook. Countermeasure Systems, Volume 7*.
**வி.ஆர்.சுதீசு** (V. R. Sudheesh) இவர் ஓர் இந்தியாவின் கேரளாவைச் சேர்ந்த மலையாள மொழிச் சிறுகதை எழுத்தாளர் ஆவார்.

வாழ்க்கை
--------

கேரளாவின் கோழிக்கோடு, அருகே வடகரையில் சுதீசு பிறந்தார். மடப்பள்ளி அரசு கல்லூரியில் வரலாற்றில் பட்டம் பெற்ற இவர், தெல்லிச்சேரி அரசு பிரென்னன் கல்லூரியில் மலையாள இலக்கியத்தில் முதுகலை பட்டம் பெற்றுள்ளார். சென்னைப் பல்கலைக்கழகத்தில் முனைவர் பட்டம் முடித்துள்ளார். பின்னர் எஸ். என் அறக்கட்டளையின் கீழ் கல்லூரிகளில் ஆசிரியரானார். இப்போது செல்லனூர் எஸ்.என் கல்லூரியில் பணிபுரிகிறார். இவருக்கு திருமணமாகி ஒரு மகள் உள்ளார்.

இலக்கிய வாழ்க்கை
----------------

சுதீசு மிகச் சிறிய வயதிலேயே எழுதத் தொடங்கினார். இவரது ஆரம்பகால படைப்புகள் மாத்ருபூமி வார இதழின் குழந்தைகள் பத்தியிலும் பின்னர் சந்திரிகா வார இதழ் மற்றும் தேசாபிமானி வார இதழிலும் வெளியிடப்பட்டது. இலயம் என்ற உள்நாட்டு இதழையும் வெளியிட்டுள்ளார். இவர் மடப்பள்ளி கல்லூரியின் மாணவராக இருந்தபோது, கோழிக்கோடு பல்கலைக்கழக கலை விழாவில் சிறுகதை போட்டியில் பரிசு வென்றார். மலையாள சிறுகதைகள் வடிவத்திலும் உள்ளடக்கத்திலும் மாற்றத்தை ஏற்படுத்திக்கொண்டிருந்தபோது சுதீசின் ஆரம்பகால கதைகள் வெளியிடப்பட்டன. இந்த மாற்றத்தின் ஆதரவாளர்களில் ஒருவரான இவர் இப்போது பின்நவீனத்துவ மலையாள இலக்கியத்தில் ஒரு முக்கியமான எழுத்தாளராகக் கருதப்படுகிறார். இவர் கேரள சாகித்ய அகாதமி விருது (இரண்டு முறை), தோப்பில் ரவி புரஸ்காரம், அயமனம் - சி. வி. சிறீராமன் புரஸ்காரம் பெற்றவர். இவரது கதைகள் கேரளாவில் உள்ள பள்ளிகள் மற்றும் பல்கலைக்கழகங்களில் பாடத்திட்டத்தின் ஒரு பகுதியாகும்.

விருதுகள்
---------

* 2017: குழந்தைகள் இலக்கியத்திற்கான கேரள சாகித்ய அகாதமி விருது - *குருக்கன் மாசின்டே பள்ளி*
* 2014: கதைக்கான கேரள சாகித்ய அகாதமி விருது - *பவானா பெடனம்*

குறிப்புகள்
-----------

1. ↑  "Kerala Sahitya Akademi awards announced". *தி இந்து*. 24 January 2019. .
**சர் அலெக்சாண்டர் அன்ஸ்ட்ரூதர்** (10 செப்டம்பர் 1769 - 16 சூலை 1819) என்பவர் இந்திய துணைக்கண்டத்தை, கிழக்கிந்திய நிறுவனம் ஆட்சிபுரிந்த காலத்தில் மதராஸ் மற்றும் மும்பை மாகாணங்களில் நீதிபதியாக இருந்தவராவார்.

வாழ்க்கை
--------

அன்ஸ்ட்ரூதர் சர் ராபர்ட் அன்ஸ்ட்ரூதர் என்வரின் இரண்டாவது மகனாவார். இவர் ஏறக்குறைய 1792 மற்றும் 1797 க்கு இடையில் ஐக்கிய இராச்சியத்தின் நீதிமன்றம் மற்றும் பிரபுக்கள் அவை முடிவு செய்த வழக்குகளை, மேற்கோள் நோக்கத்திற்காக பதிப்பித்தார். இவை 1796 மற்றும் 1797 இல் மூன்று தொகுதிகளாக வெளியிடப்பட்டன, மேலும் 1817 இல் இவை இரண்டாவதாக மறுபதிப்பு செய்யப்பட்டன. 

அன்ஸ்ட்ரூதர் இந்தியாவிற்கு 1798 இல் வந்தார். இவர் 1803 இல் சென்னை அரசு தலைமை வழக்கறிஞராக நியமிக்கப்பட்டார். இதன்பிறகு 1812 மார்ச்சில் ஜான் ஹென்றி நியூபோல்ட்க்கு அடுத்து பம்பாய் உச்சநீதிமன்ற நீதியரசராக நியமிக்கப்பட்டார். இவர் இந்தியாவுக்குச் சென்றபோது *ஒளி, வெப்பம் மற்றும் மின்சாரம்* குறித்த ஒரு சிறிய படைப்பை எழுதினார். 

அவர் மொரிசியசில் 1819 இல் இறந்தார்.

குறிப்புகள்
-----------

  "Anstruther, Alexander". *Dictionary of National Biography*. (1885–1900). London: Smith, Elder & Co.
**பிரிவேனா** என்பது, இலங்கையில் புத்த மதகுருமாருக்கான கல்வியை வழங்கும் நிறுவனங்களைக் குறிக்கும். பழைய காலத்தில் சாதாரண மக்கள் இடைநிலைக் கல்வியையும், உயர் கல்வியையும் பெற்றுக்கொள்வதற்கும் பிரிவேனாக்கள் உதவின. இரண்டாயிரம் ஆண்டுகளுக்கு முன்பே தொடங்கிய பிரிவேனாக் கல்விமுறை இன்றும் இலங்கையில் இருந்து வருகிறது. தற்போது இலங்கையின் கல்வி அமைச்சு பிரிவேனாக்களை நடத்தி வருகிறது. இளம் பிக்குகள் குருநிலைக்கு உயர்த்தப்படுமுன் பிரிவேனாக்களில் பயிற்சி பெறுகின்றனர்.

பெயர்
-----

"பிரிவேனா" என்னும் சிங்களச் சொல் "பரிவேனா" என்னும் பாளிச் சொல்லில் இருந்து பிறந்ததாகத் தெரிகிறது. "பரிவேனா" என்னும் சொல் பாளி மொழியில் பௌத்த குருமாரின் வாழிடங்களைக் குறிக்கும்.

வரலாறு
------

கி.பி முதலாம் நூற்றாண்டில் மகா விகாரையும், அபயகிரி விகாரையும் தொடங்கப்பட்ட காலத்திலிருந்து இலங்கையில் பிரிவேனாக்களின் வரலாறு தொடங்குகிறது. இதன் பின்னர் தொடர்ந்துவந்த அரசர்களின் காலங்களிலும் பல பிரிவேனாக்கள் நிறுவப்பட்டன. இந்தியாவில் நாளந்தா போன்ற பௌத்த உயர்கல்வி நிறுவனங்கள் இருந்தன. காலப்போக்கில் பௌத்தமும், பௌத்த மரபுக் கல்வியும் ஏறத்தாழ அழிந்துபோய்விட்டன. ஆனாலும், இலங்கையில் பிரிவேனாக் கல்விமுறை தொடர்ந்து வருகிறது. முற்காலத்தில் துறவிகளுக்கும் சாதாரண மக்களுக்கும் தனித்தனியான பாடத்திட்டங்கள் இருந்தன. சாதாரண மக்களுக்குப் பெரும்பாலும் தொழில்சார்ந்த பாடங்கள் கற்பிக்கப்பட்டன. துறவிகள் மொழிகள், மதம், மெய்யியல், வரலாறு, பொருளியல், புவியியல் ஆகிய பாடங்களைப் படித்தனர்.

போர்த்துக்கேயர், ஒல்லாந்தர் ஆட்சிக் காலங்களில் கரைநாட்டுப் பகுதிகளில் புத்த மதம் ஒடுக்கப்பட்டதால் அப்பகுதிகளில் பிரிவேனாக் கல்வி பாதிக்கப்பட்டது. ஆனாலும், கண்டி இராச்சியம் போர்த்துகேயர், ஒல்லாந்தர் ஆட்சிகளுக்கு ஆட்படாமல் தப்பியதால் பிரிவேனாக்கள் அரச ஆதரவுடன் அங்கே வளர்ச்சியடையக் கூடியதாக இருந்தது.

தற்காலம்
--------

தற்காலத்தில் இலங்கையில் மூன்று மட்டங்களில் பிரிவேனாக்கள் உள்ளன. தொடக்கநிலைக் ("மூலிக்க") கல்வி ஐந்து ஆண்டுகளை உள்ளடக்குகின்றது. இந்த நிலையில் பாளி, சமசுக்கிருதம், சிங்களம், ஆங்கிலம், திரிபிடகக் கல்வி, கணிதம் ஆகிய ஆறு பாடங்கள் கற்பிக்கப்படுகின்றன. அடுத்த ("மகா") நிலையில் முன்னர் கற்ற ஆறு பாடங்களுடன் மெய்யியல், மதங்களின் வரலாறு, மொழியியல், ஆயுர்வேதம், சோதிடம் ஆகிய பாடங்களையும் கற்பிக்கின்றனர். அடுத்தது பல்கலைக்கழக மட்டத்திலான பிரிவேனாக் கல்வி. தற்போது இலங்கையில் 794 பிரிவேனாக்களில் 62,000 மாணவர்கள் கல்வி கற்கின்றனர்..

மேற்கோள்கள்
-----------

1. ↑  The Pirivena System of Buddhist Education in Sri Lanka, Global Buddhistdoor 20-01-2017 அன்று பார்க்கப்பட்டது
2. ↑  The Pirivena System of Buddhist Education in Sri Lanka, Global Buddhistdoor 20-01-2017 அன்று பார்க்கப்பட்டது
**வி. அனந்த நாகேசுவரன்** (*V. Anantha Nageswaran*) இந்தியப் பொருளாதார நிபுணராகவும் இந்திய அரசின் 18 ஆவது தலைமைப் பொருளாதார ஆலோசகராகவும் இருந்தார்.  2019 மற்றும் 2021 ஆம் ஆண்டுகளுக்கு இடையில் பொருளாதார ஆலோசனைக் குழுவின் பகுதி நேர உறுப்பினராக இவர் பணியாற்றினார். சிங்கப்பூர் மேலாண்மைப் பல்கலைக்கழகம் மற்றும் இந்திய மேலாண்மை நிறுவனம் பெங்களூர் & இந்தூர் இந்திய மேலாண்மை நிறுவனம் ஆகியவற்றில் பட்டதாரி மாணவர்களுக்கான பேராசிரியராகவும் பணியாற்றினார்.

நிதி மேலாண்மை மற்றும் ஆராய்ச்சி நிறுவனத்தின் கல்லூரி தலைவராக இவர் பணியாற்றினார். கிரியா பல்கலைக்கழகத்தில் வருகைதரும் பொருளாதாரப் பேராசிரியராகவும் பணியாற்றினார்.

ஆரம்ப வாழ்க்கை மற்றும் கல்வி
----------------------------

1983 ஆம் ஆண்டு மதுரை அமெரிக்கன் கல்லூரியில் பட்டம் பெற்ற நாகேசுவரன், 1986 ஆம் ஆண்டு அகமதாபாத்தில் உள்ள இந்திய மேலாண்மை நிறுவனத்தில் முதுகலை பட்டயப் படிப்பை முடித்தார். பின்னர் மாசசூசெட்சு ஆம்கெர்சுட்டு பல்கலைக்கழகத்தில் முனைவர் பட்டம் பெற்றார்.

தொழில்
------

சுவிட்சர்லாந்து மற்றும் சிங்கப்பூரில் கிரெடிட்டு சூசி குழுமம் மற்றும் யூலியசு பேயர் குழும வங்கிகளில் நாகேசுவரன் பணிபுரிந்தார். தக்சசீலா நிறுவனத்தின் இணை நிறுவனராக செயல்பட்டார். 2001 ஆம் ஆண்டு ஆவிசுகார் குழுமத்தை தொடங்கினார்.

2021 ஆம் ஆண்டு இந்திய அரசாங்கத்தின் தலைமை பொருளாதார ஆலோசகராக நியமிக்கப்பட்டார். முன்னதாக கிருட்டிணமூர்த்தி சுப்பிரமணியன் இப்பதவியில் மூன்று வருட காலம் பணிபுரிந்து முடித்தார்.

மேற்கோள்கள்
-----------

1. ↑  "Govt appoints Dr V Anantha Nageswaran as Chief Economic Advisor". *The Indian Express* (ஆங்கிலம்). 2022-01-29. 2022-01-29 அன்று பார்க்கப்பட்டது.
2. ↑
3. ↑
4. ↑  Roychoudhury, Arup (2022-01-28). "Govt appoints V Anantha Nageswaran as new Chief Economic Advisor". *Business Standard India*. .
5. ↑  Reuters (2022-01-28). "India says V Anantha Nageswaran named chief economic adviser" (in en). *Reuters*. .
**வாஸ்ப்-18பி** (*WASP-18b*) என்பது சூரியக் குடும்பத்திற்கு வெளியேயுள்ள ஒரு கோள் ஆகும். இதன் சுற்றுக்காலம் ஒரு நாளை விடக் குறைவானதாகும். இதன் திணிவு ஜுப்பிட்டரின் திணிவைவிட 10 மடங்கு குறைவானதாகும்,. ஈற்றுப் பேரலை வேகக் குறைப்புக் (*Tidal deceleration*) காரணமாக, இது படிப்படியாக தனது சூரியனான வாஸ்ப்-18 (*WASP-18*) உடன் மோதும் என எதிர்பார்க்கப்படுகிறது. ஆனால் இம்மோதல் இடம்பெற ஒரு மில்லியன் ஆண்டுகள் பிடிக்கும். இக்கோள் அதன் சூரியனில் இருந்து கிட்டத்தட்ட 1.9 மில்லியன் மைல்கள் தூரத்தில் அமைந்திருக்கிறது. இதன் விண்மீன் பூமியில் இருந்து 325 ஒளி ஆண்டுகள் தூரத்தில் உள்ளமை குறிப்பிடத்தக்கது. இக்கோள் இங்கிலாந்தின் கீல் பல்கலைக்கழகத்தைச் சேர்ந்த வானியற்பியல் பேராசிரியர் கொயெல் ஹெலியர் என்பவர் கண்டுபிடித்தார்.

  

இதன் சூரியனுக்கும் மிகக் கிட்டவாகவுள்ள ஒரு கோள் ஏன் இன்னமும் அதன் சூரியனுடன் மோதவில்லை என கீல் மற்றும் மேரிலாந்து பல்கலைக்கழக அறிவியலாளர்கள் ஆராய்ந்து வருகிறார்கள். இதன் சுற்றுப்பாதை எந்த வீதத்தில் சுருங்குகிறது என்பதை அடுத்த பத்தாண்டுகளில் கண்டுபிடித்து விடலாம் என வானியலாளர்கள் நம்புகிறார்கள்.

  

எமது சூரியக் குடும்பத்தில் உள்ள செவ்வாய் கோளின் போபோசு என்ற சந்திரன் வாஸ்ப்-18பி போன்று ஒத்த மர்மம் உடையது.போபோசு செவ்வாய்க் கோளை 5,600௦௦ மைல் தூரத்தில் மட்டுமே சுற்றி வருகிறது, அதாவது பூமிக்கும் சந்திரனுக்கும் இடைப்பட்ட தூரத்தை விட 40௦ மடங்கு குறைவானதாகும்.

இவற்றையும் பார்க்க
------------------

* வாஸ்ப்-12பி

மேற்கோள்கள்
-----------

 
விக்கிசெய்தியில்
***வாஸ்ப்-18பி கோள் தனது சூரியனுடன் மோதும் சாத்தியக்கூறுகள் காணப்படுகின்றன***
தொடர்பான செய்திகள் உள்ளது.


1. 1 2 3  Hellier, Coel (2009-ஆகஸ்ட் 27). "An orbital period of 0.94 days for the hot-Jupiter planet WASP-18b". *நேச்சர்* **460**: 1098-1100. doi:10.1038/nature08245.. பார்த்த நாள்: 2009-ஆகஸ்ட் 28.
2. ↑  Suicidal planet seems on death spiral into star பரணிடப்பட்டது 2009-09-01 at the வந்தவழி இயந்திரம், breitbart.com, August 26, 2009
3. ↑  கமில்ட்டன், டி.பி (2009-ஆகஸ்ட் 27). "Extrasolar planets: Secrets that only tides will tell". *நேச்சர் (இதழ்)* **460**: 1086-1087. doi:10.1038/4601086a.. பார்த்த நாள்: 2009-08-28.
4. ↑  Thompson, Andrea (2009-ஆகஸ்ட் 26). "Newfound Planet Might Be Near Death". *Space.Com*. 2009-ஆகஸ்ட் 28 அன்று பார்க்கப்பட்டது. Check date values in: `|accessdate=, |date=` (உதவி)
5. ↑  Astrophysicists puzzle over planet that's too close to its sun, Los Angeles Times, August 27, 2009
**பக்ரேசுவர் நதி** *(Bakreshwar River)* என்பது மயூராக்சி நதியினுடைய ஒரு துணை ஆகும். இந்நதி சார்க்கண்ட் மாநிலத்தின் பர்கனா கோட்டத்தில் உற்பத்தியாகிறது. பின்னர் இது பிர்பூம் மாவட்டத்தின் வழியாகப் பாய்ந்து கோபாய் நதியை சந்திக்கிறது. இவ்விரு நதிகளிலிருந்தும் தண்ணீர் முர்சிதாபாத் மாவட்டத்தில் உள்ள மயூராக்சி நதியில் ஒருங்கிணைந்து பாய்கின்றன. 
பனாகர்-மார்கிராம் நெடுஞ்சாலையில் பயணம் செய்யும் போது ஒருவர் தப்ராய்பூர் தாண்டி சிறிது தொலைவில் இடப்புறம் திரும்பினால் பக்ரேசுவர் அனல்மின் நிலையத்தை அடையலாம். இதற்கான அணை பெயர் நீல்நிர்யான் ஆகும். இவ்விடம் ஒரு சுற்றுலாத் தலமாக பிரபலபடைந்துள்ளது. அனல்மின் நிலையம் சின்பாய் கிராமத்திற்கு அருகில் உள்ளது.

நீர்ப்பாசனம்
------------

பக்ரேசுவர் கால்வாய் நீர்ப்பாசன வசதியை அளிக்கிறது.

மேற்கோள்கள்
-----------

1. ↑  Selim, Mohammad, *Irrigation Projects in Birbhum District*,*Paschim Banga*, February 2006, (in Bengali), Birbhum special issue, p. 151, Information and Culture department, Govt. of West Bengal
2. ↑  "Birbhum District". District Administration. 20 February 2009 அன்று மூலம் பரணிடப்பட்டது. 2009-02-18 அன்று பார்க்கப்பட்டது.
3. ↑  Sarkar, Joydeep, *Paryatan Boichitre Birbhum Jela*, *Paschim Banga*, p. 200

புற இணைப்புகள்
--------------

* Map of Birbhum பரணிடப்பட்டது 2009-03-08 at the வந்தவழி இயந்திரம்
ஞானசம்பந்தர்
**முத்துப்பந்தல் விழா** இந்தியாவின் தமிழ்நாட்டில் தஞ்சாவூர் மாவட்டம் தேனுபுரீஸ்வரர் கோயிலில் கொண்டாடப்படும் விழாவாகும். ஒவ்வொரு ஆண்டும் இவ்விழா கொண்டாடப்படுகிறது.

மூன்று நாள் விழா
----------------

2018இல் இவ்விழா சூன் 13ஆம் நாளன்று தொடங்கியது. முதல் நாளில் விழா முதல் திருஞானசம்பந்தருக்கு திருமுலைப்பால் அளிக்கும் நிகழ்வுடன் தொடங்கி, தொடர்ந்து ரிஷப வாகனத்தில் வீதியுலா நடைபெற்றது. இரண்டாம் நாளன்று முத்துக்கொண்டை, முத்துக்குடை, முத்துச்சின்னங்கள் அளித்து வீதியுலா நடைபெற்றது. அதே நாளில் முத்துத் திரு ஓடத்தில் ஞானசம்பந்தர் வீதியுலா நடைபெற்றது. மூன்றாம் நாளன்று முத்துப்பல்லக்கில் எழுந்தருளுவதும், அங்கிருந்து முத்துப்பல்லக்கில் அடியார்களுடன் இறைவனை தரிசித்தலும் நடைபெற்றது.

முத்துப்பந்தல் விழா
-------------------

வைகாசி பிரம்மோற்சவ விழாவின் முக்கிய நிகழ்வு ஞானசம்பந்தருக்கு சிவபெருமான் முத்துப்பந்தல் அளித்து வரவேற்பதாகும்.  தேனுபுரீஸ்வரர் கோயிலுள்ள இறைவனை தரிசிக்க திருஞானசம்பந்தர், அடியார் கூட்டத்தோடு வரும்போது நண்பகலாக இருந்தது. வெப்பம் அதிகமாக இருந்ததை அறிந்த இறைவன் தன் பூதகணங்களை அனுப்பி திருஞானசம்பந்தருக்கு முத்துப்பந்தல் அளித்து, அவரை அழைத்துவருமாறு கூறுகிறார். அவருடைய அழகைக் காண இறைவன் விரும்பியபோது, அத்தலத்தில உள்ள நந்தியம்பெருமான் விலகி இருப்பதை இத்தலத்தில் காணலாம். முத்துப்பந்தல் விழாவின்போது திருஞானசம்பந்தர், திருமடாலயத்திலிருந்து திருமேற்றளிகை கைலாசநாதர் கோயிலுக்கு முத்துப்பல்லக்கில் செல்கிறார். அங்கிருந்து திருச்சத்திமுற்றம் சக்திவனேஸ்வரர் கோயிலை அடைந்தார். பின்பு அங்கிருந்து முத்துப்பந்தலில் வந்து தேனுபுரீஸ்வரரை வழிபட்டார்.

விழா நிகழ்வு
------------

முத்துப்பல்லக்கில் வந்த ஞானசம்பந்தர், கோயிலின் ராஜகோபுரத்தைக் கடந்து உள்ளேயுள்ள நந்தி மண்டபத்தின் அருகே கோயிலின் திருக்குளத்தின் முன்பு வந்து, அங்கிருந்து அடுத்த கோபுரம் வழியாக உள்ளே சென்றார். கோயிலின் திருச்சுற்றினை வலம் வந்து முன் மண்டபத்தில் இருந்து இறைவனை வணங்கினார். இறைவனுக்கு நேராக அவர் இருக்கும்போது இருவருக்கும் கற்பூர ஆர்த்தி காட்டப்பட்டது. அடுத்து முன் மண்டபத்தில் தோன்றினார். அப்போது அவருக்கு உரிய பூசைகள் செய்யப்பட்டன. திரளான மக்கள் இந்நிகழ்வினை மிகவும் பக்தியோடு கண்டு இன்புற்றனர்.

படத்தொகுப்பு
------------

* கோயிலை நோக்கி முத்துப்பந்தலில் ஞானசம்பந்தர் வருதல்கோயிலை நோக்கி முத்துப்பந்தலில் ஞானசம்பந்தர் வருதல்
* கோயிலுக்குள் வந்து சேருதல்கோயிலுக்குள் வந்து சேருதல்
* முத்துப்பந்தலில் இருத்தல்முத்துப்பந்தலில் இருத்தல்
* மூலவர் சன்னதி நோக்கிக் கிளம்புதல்மூலவர் சன்னதி நோக்கிக் கிளம்புதல்
* மூலவர் சன்னதி நோக்கி வருதல்மூலவர் சன்னதி நோக்கி வருதல்
* திருச்சுற்றில் வலம் வருதல்திருச்சுற்றில் வலம் வருதல்
* இறைவனைப் பார்த்தபின் முன்மண்டபத்தில் இருந்து அருளல்இறைவனைப் பார்த்தபின் முன்மண்டபத்தில் இருந்து அருளல்

மேற்கோள்கள்
-----------

1. ↑  பட்டீஸ்வரம் தேனுபுரீஸ்வரர் கோயிலில் முத்துப்பந்தல் விழா தொடக்கம், தினமணி, 14 சூன் 2018
2. ↑  பட்டீஸ்வரம் தேனுபுரீஸ்வரர் கோயிலில் திருஞானசம்பந்தருக்கு முத்துப்பந்தல் வரவேற்பு, ம், தினமணி, 15 சூன் 2018
3. ↑   பட்டீஸ்வரம் தேனுபுரீஸ்வரர் கோயிலில் முத்துப்பந்தல் விழா, தினமணி, 16 சூன் 2018
4. ↑  Hundreds take part in temple festival, The Hindu. 16 June 2018
**பக்தி சர்மா** (*Bhakti Sharma*, பிறப்பு: நவம்பர் 30, 1989) இந்திய திறந்த-வெளி நீச்சல் வீராங்கனை ஆவார். அண்டார்டிக் பெருங்கடலில் மிக அதிக தூரத்தை மிக விரைவாக கடந்து உலக சாதனை படைத்தவராவார்.

பிறப்பு
-------

பக்தி சர்மா பம்பாயில் பிறந்து, இராஜஸ்தான், உதய்ப்பூரில் வளர்ந்தவர். இவரின் தாயார் ஒரு தேசிய நீச்சல் வீராங்கனை ஆவார். பக்தி சர்மா தனது இரண்டரை வயதில் இருந்து நீச்சல் பயின்றார். சிம்பியோசிசு பன்னாட்டுப் பல்கலைக்கழகத்தில் பயின்று முதுகலைப் பட்டம் பெற்றார்.

சாதனை
-----

அண்டார்டிக் பெருங்கடலில் 1.4 மைல் தூரத்தினை 52 நிமிடங்களில் ஒரு டிகிரி வெப்பத்தில் நீந்திக் கடந்து உலக சாதனை படைத்துள்ளார். இச்சாதனையை நிகழ்த்திய இளம் வயது நபர் மற்றும் முதல் ஆசியர் என்ற இரு சாதனைகளையும் இவர் நிகழ்த்தியுள்ளார். பக்தி சர்மா உலகின் ஐந்து பெருங்கடல்கள், மற்றும் வேறு எட்டு கடல்களிலும் நீந்தியுள்ளார். இவர் 2010 ஆம் ஆண்டு டென்சிங் நோர்கே தேசிய சாதனை விருதினை இந்திய ஜனாதிபதி பிரணாப் முகர்ஜியிடமிருந்து பெற்றார்.

மேற்கோள்கள்
-----------

1. ↑  பிடிஐ (14 சனவரி 2015). "Open water swimmer Bhakti Sharma sets world record in Antarctic Ocean". *ஹிந்துஸ்தான் டைம்ஸ்*. 2015-01-17 அன்று மூலம் பரணிடப்பட்டது. 2015-01-30 அன்று பார்க்கப்பட்டது.
2. ↑  "Bhakti Sharma conquers Antarctic Ocean". *Times of India*. 2018-12-25 அன்று மூலம் பரணிடப்பட்டது. 15 சனவரி 2015 அன்று பார்க்கப்பட்டது.

வெளி இணைப்புகள்
---------------

* பக்தி சர்மா பரணிடப்பட்டது 2015-03-04 at the வந்தவழி இயந்திரம்
* அண்டார்டிக்கில் சாதனைப் படைத்த நீச்சல் வீராங்கனை பக்தி சர்மா
விஜயரகுநாத சேதுபதி
**முத்துவிஜயரகுநாத சேதுபதி** அல்லது **திருவுடையாத் தேவர்** (ஆட்சிக் காலம் 1713-1725) என்பவர் இராமநாதபுரம் சமஸ்தான மன்னராவார். இவர் முத்து வயிரவநாத சேதுபதிக்கு அடுத்து ஆட்சிக்கு வந்தவராவார். இவர் முத்துவயிரவநாத சேதுபதியின் தம்பி ஆவார்.

பதவி ஏற்பு
----------

திருவுடையாத் தேவர் என்னும் இயற்பெயரை உடைய இவர் கி.பி.1713ல் முத்து விஜயரகுநாத சேதுபதி என்ற பெயருடன் சேதுபதி மன்னரானார். இவர் இராமநாதபுரத்தில் ஆண்டுதோறும் புரட்டாசி திங்களில் நடைபெறும் விஜயதசமி (தசரா விழா) விழா அன்று முடிசூட்டிக் கொண்டதால் இவர் முத்து விஜய ரகுநாத சேதுபதி என்ற பெயரை ஏற்றார். முத்து விஜய ரகுநாத சேதுபதி என்ற பட்டப் பெயரானது இவருக்கு முன் ஆண்டவர்களான ரெகுநாத கிழவன் சேதுபதிக்கும், ரெகுநாத திருமலை சேதுபதிக்கும் இருந்ததுள்ளன.

நிவாகம்
-------

முத்துவிஜயரகுநாத சேதுபதி அன்றைய சேதுநாட்டை 72 இராணுவப் பிரிவுகளாகப் பிரித்து, ஒவ்வொரு பிரிவிற்கும் ஒரு சேர்வைக்காரரை நியமித்தார். அந்தந்தப் பிரிவுகளுக்குள் அதில் அடங்கியுள்ள கிராமங்களின் வருவாய் கணக்குகளைப் பராமரிப்பதற்காக மதுரைச் சீமைகளிலிருந்து பட்டோலை பிடித்து எழுதும் வேளாண் குடிமக்களை வரவழைத்து அவர்களை நாட்டுக்கணக்கு என்ற பணியில் அமர்த்தினார். அடுத்ததாக அரசின் வலிமையை நிலைநிறுத்தி சேதுநாட்டைக் காப்பதற்காக மூன்று புதிய கோட்டைகளை முறையே ராஜசிங்கமங்கலம், பாம்பன், கமுதி ஆகிய ஊர்களில் அமைத்தார். கமுதிக்கோட்டை புதுமையான முறையில் வட்டவடிவில் மூன்று சுற்று மதில்களுடன் அமைக்கப்பட்டது.

இறப்பு
------

இரகுநாத கிழவன் சேதுபதியின் மகனாக இருந்தும் செம்பிநாட்டு மறவர் குல பெண்மணிக்குப் பிறக்காத காரணத்தால் சேதுபதி பட்டம் மறுக்கப்பட்ட பவானி சங்கரத் தேவர் புதுக்கோட்டை, தஞ்சை மன்னர்களது உதவியுடன் இராமநாதபுரம் கோட்டையைப் பிடிப்பதற்கு முற்பட்டார். இவரை சேதுநாட்டின் வடக்கு எல்லையில் சந்தித்துப் பொருதுவதற்காக சென்ற பொழுது முத்து விஜயரகுநாத சேதுபதி வழியில் வைசூரி நோயினால் பாதிக்கப்பட்டு இராமநாதபுரம் திரும்பியதும் கி.பி.1725இல் மரணம் அடைந்தார். இவருக்குப் பின்னர் *சுந்தரேஸ்வர ரகுநாத சேதுபதி* என்பவர் மன்னராக பொறுப்பேற்றார். ஆனால் அவரைப் போரில் கொன்று பவானி சங்கர சேதுபதி மன்னரானார்.

மேற்கோள்கள்
-----------

1. ↑  எஸ். எம். கமால் (2003). "சேதுபதி மன்னர் வரலாறு/ii. முத்து விஜயரகுநாத சேதுபதி". *நூல்*. சர்மிளா பதிப்பகம். pp. 53–55. 21 சூன் 2019 அன்று பார்க்கப்பட்டது.